b'\n_START_ARTICLE_\nNatrijev aluminijev sulfat\n_START_SECTION_\nLastnosti\n_START_PARAGRAPH_\nNatrijev aluminijev sulfat kristalizira kot dodekahidrat v kubi\xc4\x8dnem kristalnem sistemu. Je dobro topen v vodi in izredno te\xc5\xbeaven za pripravo v \xc4\x8disti obliki. Pripravlja se z me\xc5\xa1anjem ekvivalentnih koli\xc4\x8din hladnih raztopin natrijevega in aluminijevega sulfata in izparevanjem pri 60 \xc2\xb0C. V 100 delih vode se pri 0 \xc2\xb0C raztopi  110 delov natrijevega galuna, pri 16 \xc2\xb0C pa  51 delov.\n_START_SECTION_\nProizvodnja in naravna nahaja\xc4\x8di\xc5\xa1\xc4\x8da\n_START_PARAGRAPH_\nProizvaja se s spajanjen natrijevega in aluminijevega sulfata. Svetovna proizvodnja je leta 2003 zna\xc5\xa1ala 3.000 ton letno._NEWLINE_Kot dodekahidrat je v mineralogiji znan kot natrijev galun. V naravi se najde v dveh redkih mineralih: mendozitu (z 11H\xe2\x82\x82O) in tamarugitu (s 6H\xe2\x82\x82O).\n_START_SECTION_\nRaba\n_START_PARAGRAPH_\nNatrijev aluminijev sulfat se v me\xc5\xa1anici z natrijevim bikaronatom in monokalcijevim fosfatom uporablja kot pecilni pra\xc5\xa1ek z dvojnim delovanjem._NEWLINE_Kot aditiv \xc5\xbeivilom (E521) se uporablja kot regulator kislosti._NEWLINE_V histopatologiji  se uporablja kot pomo\xc5\xbeno sredstvo za pripravo raztopin hematoksilina.'